# 2022.12.20

# **Выльвося кадколастӧ Коми Республикаса став службаыс кутас уджавны вынсьӧдӧм режимын**

## Владимир Уйба нуӧдіс Коми Республикаын неминучаясысь ӧлӧдӧм, найӧс бырӧдӧм да пӧжарысь видзчысьӧм серти комиссиялӧн заседание. Видлалісны Выль во кежлӧ дасьтысигӧн да сійӧс пасйигӧн, а сідзжӧ тӧвнас ва вылын видзчысянлунсӧ могмӧдӧм йылысь юалӧмъяс.

«Кузь выльвося шойччан лунъяс дырйи колӧ ёнджыка видзӧдны, кыдзи видзчысьӧны пӧжарысь, торйӧн нин уна йӧзаинъясын. Культура, велӧдан учреждениеясӧн да гажӧдчан заведениеясӧн юрнуӧдысьяслы колӧ примитны став мерасӧ, нуӧдны уджалысьяскӧд планысь ӧтдор инструктажъяс, а сідзжӧ котыртны эвакуация планъяс дасьтӧм серти тренировкаяс», - пуктіс мог Владимир Уйба.

Коми Республикаса Юралысь вӧзйис пӧжарысь видзан федеральнӧй канму дӧзьӧрын уджалысьяслы профилактика могысь волыны индӧм категорияа объектъясӧ, а сідзжӧ видзӧдлыны пиротехническӧй изделиеяс видзанінъяссӧ да вузаланінъяссӧ, нуӧдны лӧсялана удж тайӧ организацияясӧн юрнуӧдысьяскӧд.

Владимир Уйба тӧдчӧдіс, мый выльвося гажъяс дырйи став экстреннӧй оперативнӧй службаыс кутасны уджавны вынсьӧдӧм режимын. Поводдя вылӧ видзӧдтӧг колӧ вӧчны туйяс би кусӧдан ваӧн могмӧдан ӧшмӧсъяс да мероприятиеяс нуӧданінъяс дорӧ.

«Торйӧн кӧсъя тӧдчӧдны муниципалитетса юрнуӧдысьяслы сы йылысь, мый олан пунктъясын колӧ лӧсьӧдны туй став олан керка дорӧ. Контроль нуӧдысь органъяс тайӧ юалӧмсӧ видлалӧны торйӧн ёна. Лымйыс, кӧдзыдыс оз торкны тайӧ уджсӧ. Та вӧсна ті кывкутанныд. Выль во водзвылын быть колӧ весавны пыран туйяссӧ, та бӧрся видзӧдӧй асьныд. Торйӧн нин тайӧ уджъяссӧ колӧ нуӧдны ылі сикт-грездъясын, медым весавны сэтчӧ да пӧжар кусӧдан ва видзанінъяс дорӧ пыран туйяссӧ», - тӧдчӧдіс Владимир Уйба.

Гажлунъяс дырйи олӧмӧ пӧртысь власьт органъясын да меставывса асвеськӧдлан органъясын, учреждениеясын да организацияясын кутасны дежуритны кывкутысь чина йӧз, лоӧ ёнмӧдӧма аварияысь мездан биару службалысь сутки чӧж дежуритӧмсӧ, пӧжарнӧй часьтса да медицина уджалысьяслысь дежурнӧй караулъяссӧ. Войтырлысь ӧпастӧмлун видзӧм могысь ёнмӧдасны пытшкӧс делӧяс органъясса дорожно-постӧвӧй да патрульно-постӧвӧй службаяслысь группаяссӧ.

Регионлы нӧшта ӧти тӧдчана юалӧм – могмӧдны тӧвнас ва объектъяс вылын йӧзлысь видзчысянлунсӧ. Республикаын восьтасны йи вывті 101 вуджанін – ставыс найӧ лоӧны олысьяслы, бизнеслы да организацияяслы колана транспорт магистральӧн, но кутшӧмкӧ кадӧ вермасны лоны зэв ӧпаснӧйӧн.

Владимир Уйба тӧдчӧдіс муниципальнӧй юкӧнъяслӧн администрацияясса юралысьяслы да лӧсялана службаяслы, мый колӧ котыртны удж вуджанінъяс колана ногӧн лӧсьӧдӧм-дасьтӧм, безопасносьт серти правилӧясӧ кутчысьӧм йылысь олысьяслы юӧртӧм серти, эрдӧдны да бырӧдны йи кузя санкционируйттӧм вуджанінъяссӧ.

«Став службасӧ аттьӧала таво нуӧдӧм уджысь да сиа, медым тайӧ выльвося кузь каникулыс колис неминучатӧг, медым ставныд Выль восӧ паныдалінныд семьяясаныд, а эн ускӧттьӧ суанінъясын. Ставлы дзоньвидзалун да ставнымлы Вермӧм!», - шуис Коми Республикаса Юралысь Неминучаясысь ӧлӧдӧм, найӧс бырӧдӧм да пӧжарысь видзчысьӧм серти комиссиялысь таво бӧръя заседание сигӧртігӧн.

2968

# 2022.12.20

# **В новогодний период все службы Республики Коми будут работать в усиленном режиме**

Владимир Уйба провёл заседание Комиссии по предупреждению и ликвидации ЧС и обеспечению пожарной безопасности Республики Коми. Рассмотрены вопросы обеспечения безопасности при подготовке и праздновании Нового года, а также на водных объектах в зимний период.

«Во время длительных новогодних выходных требуется повышенное внимание к вопросам соблюдения пожарной безопасности, особенно в местах массового пребывания людей. Руководителям учреждений культуры, образования и развлекательных заведений необходимо принять все меры, провести внеплановые инструктажи с персоналом, а также организовать практические тренировки по отработке планов эвакуации», - поставил задачу Владимир Уйба.

Глава Республики Коми рекомендовал сотрудникам федерального государственного пожарного надзора осуществить профилактические визиты на все объекты указанных категорий, а также проинспектировать места хранения и реализации пиротехнических изделий и провести соответствующую работу с руководителями этих организаций.

Владимир Уйба подчеркнул, что в период новогодних праздников все экстренные оперативные службы будут работать в усиленном режиме. Независимо от погодных условий должен быть обеспечен проезд ко всем источникам наружного противопожарного водоснабжения и к местам проведения массовых мероприятий.

«Хочу акцентировать внимание руководителей муниципалитетов на том, что в населённых пунктах должен быть обеспечен подъезд ко всем жилым домам. Со стороны контролирующих органов этому вопросу уделяется повышенное внимание. Снег, холода не должны стать помехой. Это зона вашей ответственности. Перед Новым годом обязательно направьте все силы на расчистку подъездных путей, проследите лично. Особенно это касается отдалённых населённых пунктов, чтобы подъезд к ним, к пожарному водоёму был обеспечен», - подчеркнул Владимир Уйба.

Во время праздников в органах исполнительной власти и органах местного самоуправления, в учреждениях и организациях будет организовано дежурство ответственных должностных лиц, обеспечено усиление круглосуточного дежурства газовой аварийно-спасательной службы, дежурных караулов пожарной части и медицинских работников. Для обеспечения общественной безопасности будет усилен состав групп дорожно-постовой и патрульно-постовой служб органов внутренних дел.

Ещё один актуальный для региона вопрос – это обеспечение безопасности людей на водных объектах в зимний период. В республике будет открыта 101 ледовая переправа – все они являются важными транспортными магистралями для населения, бизнеса и организаций, но в определённый момент могут стать источником опасности.

Владимир Уйба обратил внимание глав администраций муниципальных образований и соответствующих служб на то, что необходимо организовать работу по надлежащему обустройству переправ, информированию населения о соблюдении правил безопасности, выявлять и пресекать несанкционированные переходы людей и переезды автотранспорта по льду водоёмов.

«Благодарю все службы за работу в этом году и желаю всем нам пройти эти длинные новогодние каникулы без происшествий, инцидентов, всем встретить Новый год в семье, а не на ликвидации последствий аварий. Всем здоровья и всем нам Победы!», - сказал Глава Республики Коми, завершая последнее в этом году заседание Комиссии по предупреждению и ликвидации ЧС и обеспечению пожарной безопасности.